EELNÕU

**OTSUS**

Karksi-Nuia 17. juuni 2021 nr

**Kinnisasja omandamiseks loa andmine**

Serva Holding OÜ (registrikood 12566830) juhatuse liige Urmas Vahur esitas 13.05.2021 Mulgi Vallavolikogule kinnisasja omandamise loataotluse Mulgi vallas Tilla külas Tillametsa, katastritunnus 48001:001:0147 ja Metsa, 19201:001:0652 kinnistu (registriosa nr 1170839), omandamiseks. Kinnistute pindala kokku on 15,78 ha, millest 9,51 ha haritavat maad, 5,58 ha metsamaad ja 0,69 ha muud maad.

Kinnisasja omandamise kitsendamise seaduse kohaselt on vajalik kinnisaja asukohajärgse kohaliku omavalitsuse üksuse volikogu luba kõnealuste kinnistute omandamiseks, kuna Serva Holding OÜ ei ole eelneval kolmel aastal põllumajandustoodete tootmisega tegelenud.

Tillametsa ja Metsa katastriüksustel on kokku maad üle 10 ha ning Serva Holding OÜ ei ole kinnisasja omandamise tehingu tegemise aastale vahetult eelnenud kolm aastat tegelenud põllumajandustoodete tootmisega ega metsa majandamisega vastavalt kinnisasja omandamise kitsendamise seaduse (KAOKS) § 4 lõikele 6 on vajalik Tillametsa ja Metsa katastriüksuste omandamiseks asukohajärgse kohaliku omavalitsuse üksuse volikogu luba.

Serva Holding OÜ juhatuse liige Urmas Vahur kinnitab, et tegevuskavas kavandatu elluviimiseks on piisavad finantsilised vahendid olemas. Täiendavalt lisab, et müüja (Osaühing Farad Group) ja ostja (Serva Holding OÜ) kuuluvad ühte ettevõtete gruppi, kes alates 2000 aastast on tegelenud metsa majandamisega ja realiseerinud ca 20 maaparandusobjekti. Lisaks on samasse gruppi kuuluv Rimmukas OÜ realiseerinud ca 150 ha suuruse maaparandusobjekti. Meie grupi firmadel on Mulgi vallas kokku 365 ha maad.

Serva Holding OÜ tegevuskava kohaselt soovitakse kõnealustel kinnistutel jätkata sihtotstarbelist maakasutust (metsa osas metsa majandamist –istutamine, valgustus-ja harvendusraied). Kinnistu võõrandamise põhjuseks on sügisene PRIA maaparanduse toetuse voor, et teha metsa-ja põllumaa osas maaparandust, et seeläbi muuta maad väärtuslikumaks (tõsta maa boniteeti) ja luua metsale paremaid kasvutingimusi.

Arvestades asjaolu, et kinnisasja omandamise loataotlus ja tegevuskava vastavad KAOKS-is sätestatud nõuetele, siis puudub alus pidada Tilla külas, Tillametsa ja Metsa katastriüksuste maa sihtotstarbekohast ja jätkusuutlikku majandamise soovi ning loa andmist avaliku huviga vastuoluks olevaks.

Samuti ei ole kõnealuste katastriüksuste maa sihtotstarbeline majandamine kuidagi Mulgi vallale kui kohaliku omavalitsuse üksusele seadusega antud ülesannete täitmist takistav.

Tulenevalt eeltoodust ja võttes aluseks kohaliku omavalitsuse korralduse seaduse § 22 lõige 1 punkt 37, kinnisasja omandamise kitsendamise seaduse § 4 lõike 6 ja § 7 ning arvestades Serva Holding OÜ juhatuse liikme 13.05.2021 esitatud taotlust, tegevuskava ja lisamaterjale,

**Mulgi Vallavolikogu o t s u s t a b:**

1. Anda luba Serva Holding OÜ -le (registrikood 12566830) omandada Mulgi vallas Tilla külas Tillametsa (katastritunnus 48001:001:0147) ja Metsa (katastritunnus 19201:001:0652) kinnistud (registriosa nr 1170839) maatulundusliku sihtotstarbe kohase majandamise eesmärgiga ja mis ei ole vastuolus avaliku huviga ega takista Mulgi vallal täita talle seadusega antud ülesandeid.

2. Otsus jõustub teatavakstegemisest.

3. Käesoleva otsusega mittenõustumisel võib esitada vaide Mulgi Vallavolikogule aadressil Pärnu mnt 30, Abja-Paluoja 69403 või kaebuse Tartu Halduskohtule aadressil Kalevi tn 1, Tartu 51010 30 päeva jooksul otsusest teadasaamisest arvates.

Arvo Maling

volikogu esimees

Elektrooniliselt:

1. Urmas Vahur urmas@farad.ee
2. Keskkonna-ja maaspetsialist anneli@mulgivald.ee